SET ปิดเช้าบวก 0.21% ขาดปัจจัยใหม่หนุน โบรกคาดบ่ายไซด์เวย์กรอบ 1,670-1,685 จุด
SET ปิดเช้าบวก 0.21% ขาดปัจจัยใหม่กระตุ้น หลังนาโตยังไม่มีมาตรการรุนแรง โบรกคาดบ่ายไซด์เวย์กรอบ 1,670-1,685 จุด
25 มี.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้าที่ผ่านมาแกว่งในกรอบแคบ ยังขาดปัจจัยใหม่เข้ามาสนับสนุน เนื่องจากการประชุมฉุกเฉินขององค์การสนธิสัญญาป้องกันแอตแลนติกเหนือ (นาโต) เมื่อวานนี้ก็ยังไม่ได้มีมาตรการรุนแรงต่อรัสเซีย แต่เตรียมให้การสนับสนุนยูเครน ซึ่งทำให้ภาพสงครามอาจยืดเยื้อต่อไป
ส่วนตลาดหุ้นอื่นในภูมิภาคเอเชียเช้าที่ผ่านมาเคลื่อนไหวทั้งในแดนบวกและลบเป็นไปตามปัจจัยเฉพาะตัวของแต่ละประเทศ
สำหรับแนวโน้มการลงทุนในช่วงบ่ายคาดว่า ตลาดฯ น่าจะยังคงแกว่งตัวในกรอบแคบคล้ายกับช่วงเช้า ให้แนวรับไว้ที่ 1,670 จุด และแนวต้าน 1,685 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTGC มูลค่าการซื้อขาย 985.93 ล้านบาท ปิดที่ 52.50 บาท เพิ่มขึ้น 1.00 บาท
JTS มูลค่าการซื้อขาย 941.63 ล้านบาท ปิดที่ 367.00 บาท เพิ่มขึ้น 26.00 บาท
WIN มูลค่าการซื้อขาย 858.22 ล้านบาท ปิดที่ 1.97 บาท เพิ่มขึ้น 0.12 บาท
EA มูลค่าการซื้อขาย 775.90 ล้านบาท ปิดที่ 94.75 บาท เพิ่มขึ้น 1.50 บาท
CPALL มูลค่าการซื้อขาย 714.54 ล้านบาท ปิดที่ 64.75 บาท เพิ่มขึ้น 0.25 บาท